Gerda Maurus

Gerda Maurus, syntyjään Gertrud Maria Pfiel, (25. elokuuta 1903 Breitenfurt, Ala-Itävalta, Itävalta-Unkari – 31. heinäkuuta 1968 Düsseldorf, Länsi-Saksa) oli itävaltalainen näyttelijä.

Maurus esiintyi teattereissa ensimmäistä kertaa 15-vuotiaana Wienissä. Myöhemmin hän jatkoi teatteriuraansa Münchenissä kaupunginteatterissa ja 1920-luvun lopulla Berliinissä Deutsches Theaterissa.

Ensimmäisen elokuvaroolinsa Maurus teki Fritz Langin vakoilujännärissä Vakoilija. Lang piti Mauruksen esiintymisestä niin paljon, että tämä näytteli myös Langin seuraavassa elokuvassa Matka kuuhun.

Maurus näytteli noin kahdessakymmenessä äänielokuvassa, muttei saanut erityisen suurta suosiota. Hän keskittyikin enemmän teatterilavoille. Maurus esiintyi teattereissa Berliinissä, Wienissä, Münchenissä ja Düsseldorfissa.

Vuonna 1937 Maurus meni naimisiin ohjaaja Robert A. Stemmlen kanssa. Parin ainoa lapsi, Philine, syntyi 1943.

Itävaltalaiset näyttelijät
Vuonna 1903 syntyneet
Vuonna 1968 kuolleet